મનુ ભાકરનો મિડલ ક્લાસ પરિવારમાં થયો છે પરંતુ તેની સફર ખૂબ જ રસપ્રદ છે. તેના પિતા મર્ચન્ટ નેવીમાં એન્જિનિયર અને માતા સ્કૂલમાં પ્રિન્સિપાલ છે. હરિયાણાની ૧૬ વર્ષીય મનુએ બાળપણથી બોક્સિંગ, ટેનિસ, મણિપુરી માર્શલ આર્ટમાં કૌશલ્ય હાંસલ કર્યું હતું. એકવાર બોક્સિંગની સ્પર્ધા બાદ મનુના સૂજેલા હોઠ જોઇને માતાએ નક્કી કર્યું કે હવે મારે પુત્રીને આ રમતમાં નથી જ રાખવી. પુત્રીનો સ્પોર્ટ્સમાં રસ જોઇને માતા-પિતાએ તેને શૂટિંગમાં કોચિંગ અપાવવાનું નક્કી કર્યું. ૨૮ એપ્રિલ ૨૦૧૬ના મનુએ પ્રથમ વખત શૂટિંગની ગન ઉપાડી અને હવે તે છેલ્લા એક મહિનામાં જુનિયર વર્લ્ડ ચેમ્પિયનશિપ અને કોમનવેલ્થ ગેમ્સમાં ગોલ્ડ મેડલ જીતી ચૂકી છે.